Document ID: /fineweb-2-swissfilter-quality_10-filterrobots/filtered/01446.jsonl.gz/39

Mikä se sitten on, Rukousrasia? Luterilaisen kirkon eteiseen asensimme Zürichissä 80 -luvulla nk. "Kummerkastenin". Tarkoituksemme oli tätä kautta kuulla kirkossa kävijöiden huolista ja murheista. Vain yhden ainoan kerran löysin sieltä jotakin: 50 Frangin setelin! Oliko siis raha ainoa murheen aihe? Ei varmasti, sillä niitä elämän kuormia on meillä itsekullakin monenlaisia. Haluammeko kantaa niitä yksin? Jaksammeko vai näännymmekö niiden alle? Suomalainen runoilija totesi aikanaan hyvin pohjalaisesti:"Ken vaivojansa vaikertaa, on vaivojensa vanki". Vaikertamisesta ei olekaan ratkaisuksi, mutta hyvä Vapahtajamme suositteleekin meille muuta tietä: että me yhdessä kannamme omat ja toinen toisemme kuormat suuren Taivaallisen Isämme eteen. Teemme sen rukouksessa, yksin ja yhdessä, itsemme ja toinen toisemme puolesta. Ja me huomaamme, että kun rukous kohoaa ylös, se avaa kuin kanavan, jota pitkin siunauksen virrat tulvivat elämäämme. Tätä mahdollisuutta tahdomme nyt yhdessä käyttää varsin nykyaikaisessa muodossa, tämän sivumme puitteissa. "Rukousrasiaan" haluamme koota pyyntöä ja kiitosta, sydämen ahdistusta mutta myös kaiken täyttävää ylistystä elämämme Herralle.
Rakkain terveisin kodista kotiin, sydämestä sydämeen
Pekka